kardosdrur/scandi-wiki huggingface dataset:
Zayed bin Sultan Al Nahyan

Zayed bin Sultan Al Nahyan, ofte blot kaldet Sheikh Zayed, (3. november 1918 – 2. november 2004) var emir af Abu Dhabi fra 1966 til 2004 og den første præsident i De Forenede Arabiske Emirater fra 1971 til 2004.

Han blev emir, da hans storebror Shakhbut bin Sultan Al Nahyan blev afsat ved et statskup i 1966. Han regnes som De Forenede Arabiske Emiraters landsfader. Han blev efterfulgt af sin søn Khalifa bin Zayed Al Nahyan.

Referencer

Emirer af Abu Dhabi
Forenede Arabiske Emiraters præsidenter
Personer fra Abu Dhabi
Marianne Stidsen

Marianne Stidsen (født i 1962 i Virum) er en dansk litteraturhistoriker og debattør. Hun har bl.a. vakt opsigt ved at kalde Me Too-bevægelsen for en terrorbevægelse og advare mod aktivistisk forskning på danske universiteter.

Karriere 

Stidsen var 1997-2000 adjunkt på Institut for Nordisk Filologi på Københavns Universitet. I 2000 blev hun lektor på Institut for Nordiske Studier og Sprogvidenskab sammesteds. 2015 blev hun dr.phil. I 2021 opsagde hun sin stilling som lektor, efter at hun var blevet beskyldt for plagiat i to af sine værker.

Andre hverv 

Stidsen er medlem af Det Danske Akademi.
Hun har været medlem af bestyrelserne for Georg Brandes Selskabet og Forfatterskolen.

Udvalgt bibliografi

Kilder 

Litteraturhistorikere fra Danmark
Debattører fra Danmark
MGP 2021

MGP 2021 var den 21. årlige MGP-sangkonkurrence for håbefulde sangere i alderen 8 til 15 år, der blev afholdt den 27. februar 2021.

Før første gang bliver showet afholdt uden et publikum på grund af coronavirussen.

Emilie vandt konkurrencen med sangen "Ikke som de andre piger" med 37 procent af seernes stemmer.

Deltagere

Superfinale 
I superfinalen skulle de tre mest populære fra første runde synge igen, og seerne stemte endnu engang, hvorved konkurrencens vinder blev fundet.

2021
Begivenheder i 2021
Hovs kirkja

Hovs kirkja (dansk: Hove Kirke) er en færøsk kirke i Hov på Suðuroy. Kirken er hjemmehørende i Suðuroy Søndre Præstegæld, Færøerne Provsti, Suðuroy Søndre Syssel og Færøernes Stift og
har 150 siddepladser. 

Kirken i Hov er en gammel trækirke med græstag. Den blev oprindelig bygget ved Kirkjuklett i Vágur i 1853, men i 1943 blev den taget ned og flyttet til Hov og genoprejst her. Flytning og genopbygningen stod arkitekt J. Hofgaaard og håndværkeren Johan Hammer og den blev indviet d. 14 februar 1943. Over vestenenden er der opført en tagrytter i to etager med sadeltag i kirkens længderetning. 

Hovs kirkja har tøndehvælv, malet i koboltblå felter med guldstjerner. Koret er adskilt fra det øvrige kirkerum af et korgitter med runde stave, hvor der øverst er to flade rundbuer. 

På alteret ses to stager med skaft af træ og fod af sten. Altermaleriet er malet af Jógvan Waagstein og forestiller "Jesus der vandrer på søen". I forgrunden ses en færøbåd. Døbefonten er ottekantet med et Dåbsfad  af kobber. 

Kirkeskibet er en model af sluppen "Agnes Louise". Kirkeklokken er støbt i Aalborg hos De Smithske Støberier i 1957. Den vejer 170 kg og måler 65 cm i diameter og bærer indskriften "Herre lad klokkens lyd aldrig tie, så længde bygden Hov står".  Orgelet er et Christian Kruse orgel fra 1991.

Historie 
Hov menes oprindeligt at betyde hedensk gudehus. Stedet var oprindelig offerplads fra landnamstiden. Lidt nordøst for den nuværende kirke, tæt ved stranden, har man fundet ruinrester, der kan have været et gudehus. Høvdingen (Gode) forestod selv offer og senere gudstjenesten. Andre i nærheden, der ikke selv havde gudehus, sluttede sig til gudehuset i Hov, og en menighed dannedes. Efter reformationen blev kirken i 1538 flyttet til en anden bygd.

Eksterne henvisninger og kilder 
 www.danske kirker 
 www.hov.fo

Kirker på Færøerne
Suðuroy
Sterdebøl (Bordelum)

Sterdebøl (dansk) eller Sterdebüll (tysk) er en landsby beliggende nord for Bordelum ved den syd-slesvigske vestkyst. Administrativt hører landsbyen under Bordelum Kommune i Nordfrislands kreds i den nordtyske delstat Slesvig-Holsten. Med under Sterdebøl hører Sterdebølgaard. I kirkelig henseende hører Sterdebøl under Bordelum Sogn. Sognet lå i Nørre Gøs Herred (Bredsted Amt), da området tilhørte Danmark.

Sterdebøl er første gang nævnt 1483. Forleddet referer til stert, oldnordisk stertr, på dansk svarende til stjært som i stednavne beskriver f.eks. en fra kysten udløbende smal landstrimmel eller hale. På nordfrisisk skrives landsbyen Steerdebel: Marsken vest for landsbyen blev inddiget omkring 1466 (Sterdebøl Gammelkog) og omkring 1520 (Sterdebøl Nykog). Vandet fra kogene udledtes ved Bordelumsil, hvor bredstederne have tidligere påtænkt et større havneanlæg, men planen kom ikke til udførelse inden Reussenkogene inddigedes 1788. Kogene benyttede til dels til kornavl.

Få km syd ved Hatsted Marsk ligger der et andet Sterdebøl.

Noter 

Byer i Kreis Nordfriesland
Hove Kirke

Hove Kirke eller Hove kirke kan henvise til:
 Hove Kirke (Lemvig Kommune) – kirke i Hove Sogn i Lemvig Kommune, Danmark
 Hovs kirkja – dansk navn for kirken i Hov på Suðuroy, Færøerne
 Hove kirke (Norge) – historisk stenkirke i Vik kommune, Norge
Dørpum

Dørpum (dansk), Torpum (ældre dansk), Dörpum (tysk) eller Toorpem (nordfrisisk) er en landsby beliggende midtvejs mellem Bredsted og Lilholm på gesten i Sydslesvig. Administrativt hører landsbyen under Bordelum Kommune i Nordfrislands kreds i den nordtyske delstat Slesvig-Holsten. I kirkelig henseende hører Dørpum under Bordelum Sogn. Sognet lå i Nørre Gøs Herred (Bredsted Amt), da området tilhørte Danmark.

Dørpum er første gang nævnt 1462. Stednavnet er dat. pluralis  for glda. thorp eller nordfrisisk toorp. På ældre dansk findes tilsvarende formen Torpum. Landsbyen er beligende mellem Brommelund, Fallum og  Mirebøl i nord, Høgel i øst, Sønnesbøl i sydøst, Bredsted og Bordelum-Margretebjerg i sydvest samt Bordelumhede (også Dørpumhede) i vest.

Noter 

Byer i Kreis Nordfriesland
Australian Open-mesterskabet i damesingle 1970

Australian Open-mesterskabet i damesingle 1970 var den 44. turnering om Australian Open-mesterskabet i damesingle og den anden udgave i tennissportens åbne æra. Turneringen var en del af Australian Open 1970, der blev spillet på græsbaner i White City Tennis Club i Sydney, New South Wales, Australien i perioden 20. - 27. januar 1970.

Mesterskabet blev vundet af den forsvarende mester, førsteseedede Margaret Court, som i finalen besejrede sin landsmandinde Kerry Melville med 6-3, 6-1. Dermed vandt Court mesterskabet for andet år i træk og niende gang i alt, og triumfen var australierens 17. grand slam-titel i damesingle i hendes 21. grand slam-finale. Triumfen kom i hus uden sættab, og det var første gang i den åbne æra, og første gang siden 1967, at vinderen af mesterskabet ikke tabte et eneste sæt på vejen til titlen.

Margaret Court vandt efterfølgende også de tre andre grand slam-titler i damesingle i 1970, og dermed blev hun den første kvinde i den åbne æra (og blot den anden kvinde nogensinde), der opnåede en ægte grand slam.

Kerry Melville var i en grand slam-finale i damesingle for første gang i sin karriere.

Pengepræmier 

Den samlede præmiesum til spillerne i damesingle androg A$ 1.780 (ekskl. per diem) og fordelte sig som anført nedenfor.

Turnering

Deltagere 

Turneringen havde deltagelse af 43 spillere, hvoraf otte blev seedet.

Seedede spillere

Resultater

Se også 
 Australian Open-mesterskabet i herresingle 1970
 Australian Open-mesterskabet i herredouble 1970
 Australian Open-mesterskabet i damedouble 1970
 Australian Open-mesterskabet i mixed double 1970

Eksterne henvisninger 
 Australian Open
 ITF - Australian Open 1970

Noter 

Australian Open 1970
1970
Kay Simmelhag

Kay Ferdinand Villian Simmelhag (født 1. september 1899 i København, død 15. juni 1988 i Kongens Lyngby) var en dansk maler.

Simmelhag arbejde med træsnit og mosaik, på Skovgaard Museet findes flere træsnit af hans hånd.

Kay Simmelhag er blandt andet kendt for sine akvariedekorationer i Danmarks Akvarium i Charlottenlund, som han udførte direkte på byggepladsen under akvariets opførelsen.

Eksterne henvisninger

Referencer 

Malere fra Danmark
Mette Laugesen Graversgaard

Mette Laugesen Graversgaard (født 5. oktober 1995) er en dansk atletikudøver, der repræsenterer Aarhus 1900. Hun har vundet over ti danmarksmesterskaber i hækkeløb og sprint.

Graversgard var en del af det danske hold, der ved VM i Yokohama, Japan, vandt det indledende i 4 x 100 meter i dansk rekordtid på 43,90 sekunder. Kvartetten bestod derudover af Astrid Glenner-Frandsen, Ida Karstoft og Mathilde Kramer. Til finalen var en skadet Karstoft erstattet af Louise Østergaard, og danskerne blev her nummer otte.

Meritter

Medaljer 
 Otte DM-guld udendørs og tre DM-guld indendørs
 En DM-sølv udendørs og fem DM-sølv indendørs
 Tre DM-bronze udendørs og to DM-bronze indendørs

Danske rekorder 
 100 meter hæk: 13.13 sekunder (udendørs)
 4x100 meter: 43.90 (udendørs)
 50 meter hæk: 7.28 sekunder (indendørs)
 60 meter hæk: 7.92  (indendørs)
 200 meter: 23.42 (indendørs)
 4x200 meter: 1.38.55 (indendørs)

Referencer

Eksterne henvisninger 

 
 Mette Graversgaard på statletik.dk
 
 

Hækkeløbere fra Danmark
Sprintere fra Danmark
Atleter fra Aarhus 1900
Deltagere for Danmark ved sommer-OL 2020
Medinaforfatningen

Medinaforfatningen eller Medinakonstitutionen er et dokument, der blev udfærdiget i Medina i 620'erne e.v.t. Baggrunden var stridigheder mellem forskellige stammer i byen i tiden inden hijra, dvs. Muhammed og hans tilhængeres udvandring fra Mekka til Medina i 622. Dokumentet fastsatte retningslinjer for det muslimske samfund i Medina (som på det tidspunkt blev kaldt Yathrib) og for dets sameksistens med andre befolkningsgrupper. Ifølge dokumentet udgjorde de udvandrede muslimer fra Mekka (muhajirun), Muhammeds tilhængere i Medina (ansar) og de øvrige stammer i byen inklusive jøderne tilsammen et fællesskab, umma, som skulle beskytte hinanden. Opstod der konflikt mellem grupperne indbyrdes, skulle Muhammed mægle imellem dem. Pagten har været normsættende for en række senere reguleringer af forholdet mellem muslimer og ikke-muslimer.

Reformkræfter i 1800-tallets muslimske lande, der var inspireret af den islamiske modernisme, der voksede frem i samme periode, anvendte traktaten med stammerne i Medina som argument for, at man burde indføre et konstitutionelt styre i lande som det osmanniske rige, Marokko og Persien. Det er i denne periode, at pagten fra Medina er blevet navngivet "Medina-konstitutionen". De liberale reformkræfter kunne dermed pege på, at en forfatning ikke var en fremmed importvare, men oprindelig indført af selve profeten Muhammed. Dette synspunkt blev blandt andet fremført af den indflydelsesrige egyptiske islamiske oplysningsmand og mufti Muhammad Abduh. Han ønskede lighed for loven og opfattede islam som garanten for en retsstat, der kunne forhindre et tyranni ved at holde statsoverhovedet indenfor fastsatte rammer.    

Medinaforfatningen har også været inspirationskilde for Marrakech-erklæringen fra 2016, hvor 250 sunni- og shiamuslimske ledere fra hele verden offentliggjorde en erklæring om religionsfrihed og religiøse minoriteters rettigheder i muslimske flertalssamfund.

Den mest kendte fremstilling af Medinaforfatningens indhold findes i historikeren og Muhammed-biografen Ibn Ishaqs sira.

Kilder

Eksterne henvisninger 

 Medinaforfatningens tekst ifølge Ibn Ishaqs gengivelse
 Forelæsning af islamforsker Niels Valdemar Vinding om Medinaforfatningen, Youtube maj 2020

Medina
Mellemøstens historie
Islam
Grundlove
Christen Søndergaard

Christen Søndergaard er navnet på flere personer:

 Christen Søndergaard (landbrugsskoleforstander) (1870-1951) – dansk landbrugsskoleforstander
 Christen Søndergaard (redaktør) (1860-1933) – dansk redaktør
Australian Open-mesterskabet i damesingle 1972

Australian Open-mesterskabet i damesingle 1972 var den 46. turnering om Australian Open-mesterskabet i damesingle og den fjerde udgave i tennissportens åbne æra. Turneringen var en del af Australian Open 1972, der blev spillet på græsbaner i Kooyong Lawn Tennis Club i Melbourne, Victoria, Australien i perioden 27. december 1971 - 3. januar 1972.

Mesterskabet blev vundet af andenseedede Virginia Wade, som i finalen besejrede topseedede Evonne Goolagong med 6-4, 6-4. Dermed vandt Wade mesterskabet for første gang, og triumfen var samtidig britens anden grand slam-titel i damesingle, efter at hun tidligere i sin karriere havde vundet US Open 1968. Det var første gang siden 1958, at mesterskabet blev vundet af en britisk spiller.

Evonne Goolagong var i Australian Open-finalen i damesingle for andet år i træk, og det var også andet år i træk, at hun måtte forlade finalen i taberens rolle. Finalepladsen var endvidere den anden af hvad der skulle vise sig at blive seks finalepladser i træk ved Australian Open.

Den forsvarende mester, Margaret Court, stillede ikke op for at forsvare sit titel, fordi hun ventede sit første barn, der blev født i marts 1972.

Pengepræmier 

Vinderen af damesingletitlen modtog A$ 1.200 (ekskl. per diem), hvilket et fald på en tredjedel i forhold til det foregående år, hvor førstepræmien var på A$ 1.800.

Turnering

Deltagere 

Turneringen havde deltagelse af 32 spillere, hvoraf otte blev seedet.

Seedede spillere

Resultater

Se også 
 Australian Open-mesterskabet i herresingle 1972
 Australian Open-mesterskabet i herredouble 1972
 Australian Open-mesterskabet i damedouble 1972
 Australian Open-mesterskabet i mixed double 1972

Eksterne henvisninger 
 Australian Open
 ITF - Australian Open 1972

Noter 

Australian Open 1972
1972
Mickey Madden

Mickey Allen Madden (født 13. maj 1979) er en tidligere amerikansk musiker, sanger og bassist. Han har bl.a. spillet i pop-rock bandet Maroon 5.

Bassister fra USA
Andrej Vladimirovitj af Rusland

Andrej Vladimirovitj af Rusland (; ) (14. maj 1879 — 30. oktober 1956) var en russisk storfyrste, der var søn af storfyrst Vladimir Aleksandrovitj af Rusland og hertuginde Marie af Mecklenburg-Schwerin.

Biografi

Tidlige liv 
Andrej Vladimirovitj blev født den 14. maj 1879 på sine forældres landsted Villa Vladimir i byen Tsarskoje Selo udenfor Sankt Petersborg i Det Russiske Kejserrige. Han var det fjerde barn af storfyrst Vladimir Aleksandrovitj af Rusland i hans ægteskab med hertuginde Marie af Mecklenburg-Schwerin.

Ægteskab 
Efter Den Russiske Revolution giftede Storfyrst Vladimir sig den 30. januar 1921 i Cannes i Sydfrankrig i et morganatisk ægteskab med sin mangeårige elskerinde, den polskfødte ballerina Matilda Feliksovna Ksjesinskaja. De havde i 1902 fået sønnen Vladimir, der efterfølgende blev legitimeret og tillagt titlen fyrst Romanovskij-Krasinskij.

Død 
Storfyrst Andrej døde 77 år gammel den 30. oktober 1956 i Paris i Frankrig. Matilda Ksjesinskaja døde 99 år gammel den 8. december 1971.

Referencer

Litteratur

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Australian Open-mesterskabet i damesingle 1973

Australian Open-mesterskabet i damesingle 1973 var den 47. turnering om Australian Open-mesterskabet i damesingle og den femte udgave af mesterskabet i tennissportens åbne æra. Turneringen var en del af Australian Open 1973, der blev spillet på græsbaner i Kooyong Lawn Tennis Club i Melbourne, Victoria, Australien i perioden 26. december 1972 - 1. januar 1973.

Mesterskabet blev vundet af førsteseedede Margaret Court, som i finalen besejrede sin landsmandinde Evonne Goolagong med 6-4, 7-5. Dermed vandt Court mesterskabet 11. og sidste gang, og triumfen var australierens 22. grand slam-titel i damesingle i hendes 27. grand slam-finale. Margaret Court blev dermed den første spiller, der vandt 22 grand slam-mesterskaber i damesingle, hvilket var en forbedring af hendes egen rekord på 21 titler, og hun blev samtidig den første spiller, der vandt Australian Open-mesterskabet i damesingle elleve gange. På dette punkt havde hun også selv den tidligere rekord på ti titler. Triumfen kom i hus uden sættab, og det var tredje gang i den åbne æra, at Court vandt en grand slam-titel i damesingle uden at tabe et eneste sæt på vejen til titlen, og dermed tangerede hun Billie Jean Kings rekord, idet hun indtil da som den eneste havde udført denne bedrift i den åbne æra.

Evonne Goolagong var i Australian Open-finalen i damesingle for tredje år i træk, og det var også tredje år i træk, at hun måtte forlade finalen i taberens rolle. Finalepladsen var endvidere den tredje af hvad der skulle vise sig at blive seks finalepladser i træk ved Australian Open.

Den forsvarende mester, Virginia Wade, tabte i kvartfinalen til Kazuko Sawamatsu.

Pengepræmier 

Vinderen af damesingletitlen modtog A$ 4.500 (ekskl. per diem), hvilket næsten var en firedobling i forhold til det foregående år, hvor førstepræmien var på A$ 1.200.

Turnering

Deltagere 

Turneringen havde deltagelse af 48 spillere, hvoraf 12 blev seedet.

Seedede spillere

Resultater

Se også 
 Australian Open-mesterskabet i herresingle 1973
 Australian Open-mesterskabet i herredouble 1973
 Australian Open-mesterskabet i damedouble 1973
 Australian Open-mesterskabet i mixed double 1973

Eksterne henvisninger 
 Australian Open
 ITF - Australian Open 1973

Noter 

Australian Open 1973
1973
Dege & Skinner

Dege & Skinner er et herreskrædderi, Savile Row 10 i London. Firmaet blev grundlagt i 1865 og er et af de ældste fungerende skrædderier i verden. Det er også Savile Rows første og eneste skrædder, der syr skjorter efter mål.

Dege & Skinner er hofleverandør til dronning Elizabeth 2. (1984), sultanen af Oman (1981) og kongen af Bahrain (2003). Næsten halvdelen af deres uniformer sys til oversøiske kunder.

Historie 
Dege & Skinner syede uniformer til British Army og Royal Navy, hvorfra de fik kontakt til den britiske kongefamilie.

Under kroningen af Elizabeth 2. i 1953 havde Dege & Skinner syet tøjet til peers of the Realm i Westminster Abbey.

Ved brylluppet mellem prins Harry og Meghan Markle i 2018 var både prins Harry og prins Williams uniformer syet af Dege & Skinner.

Referencer

Eksterne henvisninger 
 

Beklædningsvirksomheder fra Storbritannien
Tøjmærker
Etableret i 1865
Virksomheder i London
Quintane

En quintane (latin femte) er en anordning der bruges en række lanse-sportsgrene, ofte til at træne til ridderturnering, hvor deltagerne forsøger at ramme et mål med sin lanse, sværd eller andet mêlée-våben. Ofte har den et skjold eller en plade, der er monteret på en pæl, selvom mannequin også bruges. Brugeren skal ramme skjoldet eller pladen og få quintanen til at dreje rundt. I nogle tilfælde er der monteret en arm modsat skjoldet der holder en sæk sten eller noget andet tungt, som man skal undgå at blive ramt af. 

Konkurrencen var åben for mænd af alle klasser. Ved brug af heste kan det bruges som træning til dystløb i ridderturneringer, men det kan også udføres til fods eller fra både, hvilket var populræt i 1100-tallets London.

Så sent som i 1700-tallet blev quintaner brugt i landområder i England som underholdning.

Referencer 

Hestesport
Middelalderens kultur
Vena azygos

Vena azygos er en vene der løber som forlængelse af vena lumbalis ascendens efter 12. brysthvirvel. Den danner størstedelen af azygossystemet og modtager venøst blod fra resten af dette system, og dræner selv ind i vena cava superior.

Struktur 
Venen har forløb langs med rygsøjlen, hvor den undervejs modtager drænage fra venae intercostales posteriores dextrae. Den modtager langs slutningen af sit forløb først vena hemiazygos, og derefter vena hemiazygos accesoria. Omkring 4. brysthvirvel danner azygos en bue fremad, væk fra rygsøjlen og hen imod vena cava superior som den så dræner ind i lige over hjertet. Undervejs i sin slutbue modtager venen også vena intercostalis superior dexter, som fører blod fra de øverste venae intercostales til vena azygos.

Den modtager desuden også vena subcostalis ved sin begyndelse ved T12.

Referencer 

Vener i azygossystemet
DM i mountainbike

Danmarksmesterskaberne i mountainbike er en årligt tilbagevendende begivenhed i dansk mountainbike, som startede i 1992. Fra starten blev der kun kåret en danmarksmester i disciplinen Cross-Country Olympic (XCO) for elite-herrer og herrejunior. Her kom dameeliten med i 1999, og ved mesterskaberne i 2019 blev det første mesterskab i XCO for damejunior kørt. Et mesterskab i marathon (XCM) for herrerne blev kørt første gang i 2006, og året efter fik også damerne et mesterskab på den lange distance.

Hos herrerne har Sebastian Fini rekorden med syv titler i cross-country (XCO). Annika Langvad har rekorden hos kvinderne med elleve sejre, hvoraf de ti kom i træk.

Vindere

Herrer cross-country (XCO)

Herrer marathon (XCM)

Herrer cross-country short track (XCC)

Damer cross-country (XCO)

Damer marathon (XCM)

Damer cross-country short track (XCC)

Referencer

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i Danmark
Mountainbikeløb
Mountainbike
Etableret i 1992
Vena hemiazygos

Vena hemiazygos er en vene der udgør den ene halvdel af azygossystemets venstre side, sammen med vena hemiazygos accesoria.

Struktur 
Ligesom vena azygos dannes den som forlængelse af vena lumbalis ascendens omkring den nederste brysthvirvel. Den har et lignende forløb langs med rygsøjlen, men buer tidligt indad mod rygsøjlen for at dræne ind i vena azygos omkring den 8. brysthvirvel.

Den modtager samme vener som den nedre halvdel af vena azygos, altså vena subcostalis og de nedre venstre venae intercostales. 

Vena hemiazygos opbygning varierer ekstremt, og venen kan endda i nogle tilfælde være sammenløbende med vena hemiazygos accesoria.

Referencer 

Vener i azygossystemet
Vena hemiazygos accesoria

Vena hemiazygos accesoria er en vene der fortsætter samme forløb som vena hemiazygos, dog sjældent med direkte kontakt til denne. Den gennemfører samme rolle som den øverste halvdel af vena azygos og dræner fra de øverste venae intercostales posteriores sinistra samt disses vena intercostales superior sinister.

Struktur 
Vena hemiazygos accesoria forløber modsat vena hemiazygos nedad mod denne fra vena intercosalis superior sinister. Den forløber herefter langs venstre side af rygsøjlen indtil omkring T08 hvor den ligesom vena hemiazygos buer indad mod rygsøjlen for at dræne ind i vena azygos.

Variationer 
Vena hemiazygos accesoria's form kan variere betydeligt. Eksempeltvist ses der:

 Dannelse af en fælles truncus sammen med vena hemiazygos ved disses bugning ind mod vena azygos.
 Almindeligvis krydser hemiazygos accesoria's bue bagved aorta, men den kan også løbe foran denne.

Referrencer 

Vener i azygossystemet
Calpe

Calpe er en spansk by i provinsen Alicante, beliggende ved kysten til Middelhavet. Den havde i 2019 næsten 23.000 indbyggere fordelt på 23.50 km². Byens økonomi er primært baseret på turisme og fiskeri.

Referencer

Eksterne henvisninger 

 

Byer i Valencia-regionen
Alicante